stanford-oval/wikipedia huggingface dataset:
Kunnes aika mennyt on

| Kunnes aika mennyt on Tilhet, pajut ja muut |
| --- | --- | --- |

Studioalbumin tiedot
 Julkaistu: 8. syyskuuta 2017
 Formaatti: CD, digitaalinen lataus
 Tyylilaji: folk, pop
 Kesto: 36.05
 Levy-yhtiö: Suomen Musiikki
Tilhet, pajut ja muut -yhtyeen muut julkaisut
| Tilhet, pajut ja muut 2016 | Kunnes aika mennyt on 2017 | Kalifornian taivaan alla 2020 |
Singlet albumilta Kunnes aika mennyt on
 ”Jos lähdenkin huomenna” Julkaistu: 3. toukokuuta 2017   ”Kaikki liikkuu eteenpäin” Julkaistu: 23. elokuuta 2017 
Kunnes aika mennyt on on Tilhet, pajut ja muut -yhtyeen 8. syyskuuta 2017 julkaistu toinen studioalbumi.
Albumin työstäminen alkoi syyskuussa 2016 ja varsinaiset äänitykset marraskuussa 2016.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Olen sinun loppuun saakka | 4.14 |  |  |  |  |  |  |  |
| 2. | Jos lähdenkin huomenna | 3.14 |  |  |  |  |  |  |  |
| 3. | Kaikki liikkuu eteenpäin | 3.26 |  |  |  |  |  |  |  |
| 4. | Me kannamme kesän kukkia | 3.18 |  |  |  |  |  |  |  |
| 5. | Ettet mennytkään | 4.48 |  |  |  |  |  |  |  |
| 6. | Korkealle nousin taas | 3.24 |  |  |  |  |  |  |  |
| 7. | Älä pelkää enää | 3.55 |  |  |  |  |  |  |  |
| 8. | Kunnes aika mennyt on | 4.25 |  |  |  |  |  |  |  |
| 9. | Sunnuntai | 3.07 |  |  |  |  |  |  |  |
| 10. | Kuolleet omenapuut | 2.14 |  |  |  |  |  |  |  |
Kymppitanssi

Kymppitanssi eli 10-tanssi on kilpatanssin laji, jossa tanssitaan viisi vakiotanssia ja viisi latinalaistanssia. 10-tanssin englanninkielinen termi on Ten Dance.
Vakiotansseihin kuuluvat tango, hidas valssi, wieninvalssi, foxtrot ja quickstep. Latinalaistansseihin kuuluvat samba, cha cha, rumba, paso doble ja jive.
Kymppitalo

| Kymppitalo |
| --- | --- |

Osoite:  Uudenmaankatu 2
Sijainti:  Hyvinkää, Suomi
Koordinaatit:  60°37′47″N 24°51′32″E﻿ / ﻿60.6296°N 24.8589°E﻿ / 60.6296; 24.8589
Rakennustyyppi:  Tornitalo ja liikerakennus (en)
Valmistumisvuosi:  1964
 fiKymppitalo 
  
Kymppitalo on Hyvinkään keskustassa osoitteessa Uudenmaankatu 2 sijaitseva 10-kerroksinen tornitalo, joka valmistui vuonna 1964. Se on yhä Hyvinkään korkein asuinkäyttöön tarkoitettu rakennus ja sen korkeus on noin 45 metriä. Kymppitalon rakennuttivat Työväen opintorahasto ja Helsingin työväen säästöpankki. Rakennuksen on suunnitellut arkkitehti Martti Välikangas. Rakennuksessa on 63 huoneistoa ja sen kivijalassa on liiketiloja.
Hunni (hahmo)

| Hunni |
| --- | --- |

Luoja(t):  Lloyd Goldfine Peter Laird
Näyttelijä(t):  Greg Carey (2003–2009) David Zen Mansley (2008–2009)
Ensi- esiintyminen:  Teini-ikäiset mutanttininjakilpikonnat (helmikuu 2003)
Kustantaja:  Mirage Studios
Henkilötiedot
Koko nimi:  Hunter Mason
Status:  Purppuralohikäärme-jengin johtaja Silppurin apulainen
Sukupuoli:  Mies
Kotipaikka:  New York
Asuinpaikka:  New York
Suhteet
Tutut:  Silppuri, Baxter Stockman, Karai
Infobox OKVirheellinen NIMI-arvo: 
Hunni (engl. Hun, oikealta nimeltään Hunter Mason) on Mirage Studiosin kuvitteellinen hahmo, joka teki ensi esiintymisensä televisiosarjassa Teini-ikäiset mutanttininjakilpikonnat vuonna 2003, sarjan kolmannessa jaksossa ”Mouserien hyökkäys” (Attack of the Mousers). Hunni tunnetaan vuoden 2003 animaatiosarjassa yhtenä Turtlesien päävihollisista. Hän on erittäin isokokoinen ja voimakas, mutta silti erittäin taitava itämaisissa kamppailulajeissa. Hunni johtaa Purppuralohikäärmeet-jengiä ja toimii samalla Silppurin oikeana kätenä, jonka myötä hän on tehnyt yhteistyötä Jalkaklaaniin kanssa.
Vuodesta 2009 lähtien Hunni on kuulunut Miragen Turtles-sarjakuvauniversumiin. Hänet on kuvailtu Purppuralohikäärmeiden johtajaksi, ja hän oli yksi pelätyimmistä rikollisista ennen Silppuria. Silppurin kuoltua Hunni palasi takaisin New Yorkin vaarallisimmaksi rikolliseksi, ja hänen on nähty myös työskentelevän King Cobran alaisuudessa.
Teini-ikäiset mutanttininjakilpikonnat (2003)

Greg Carey ääninäytteli Hunnia vuoden 2003 Teini-ikäiset mutanttininjakilpikonnat -sarjan ensimmäisellä viidellä tuotantokaudella. David Zen Mansley ääninäytteli hahmoa sarjan kahdella viimeisellä tuotantokausilla kuusi ja seitsemän. Suomenkielisessä versiossa Hunnin äänenä ovat olleet ensimmäisellä kaudella Arto Nieminen, toisen kauden jaksoissa 8 ja 9 Joonas Suominen, toisen kauden jaksoissa 14–20 Veeti Kallio ja kausilla 3–7 Pasi Ruohonen.
Hunnin ja purppuralohikäärmeiden ollessa vielä nuoria he polttivat Casey Jonesin isän putiikin ja samassa tappoivat hänet. Tämän vuoksi Hunni sai monen vuoden ajan päänvaivaa Casey Jonesista, joka kosti jengille isänsä kuoleman hakkaamalla heidät huonoon kuntoon. Hunni oli myös osallisena Mestari Tikun isännän Hamato Yoshin murhassa, jonka yhteydessä hän sai kasvoilleen arvet Tikun raapaistessa kynsillään Hunnin naamaa. Turtles-sarjan kolmannen tuotantokauden aikana Hunnilla ja Baxter Stockmanilla on vaikeahko ystävyyssuhde, sillä he molemmat palvelivat Silppuria, jolle he olivat tuottaneet useaan kertaan epäonnistuneita yrityksiä tuhota Turtlesit. Siitä huolimatta toisin kuin Stockman Hunni pysyi edelleen uskollisena Silppurille, mitä itse Silppuri arvosti erittäin paljon. Kaikki tämä kuitenkin muuttui, kun Hunni sai selville, että Silppuri onkin Utromi, joita hän vihaa Turtlesien ohella ja joita hän pitää mutanttikummajaisina. Totuuden paljastuessa Hunni oli erittäin järkyttynyt ja alkoi vihata entistä pomoaan. Silppuri myös jätti hänet pakenemalla ulkoavaruuteen. Se ei kuitenkaan lopettanut Hunnin rikollisuraa, vaan hän onnistui nostamaan purppuralohikäärme-jenginsä pikkurikollisryhmästä organisoiduksi rikollisjärjestöksi, jonka myötä he ryhtyivät tekemään suurempia rikoksia.
Hunnin pituudeksi on ilmoitettu 218 senttimetriä ja painoksi 227 kilogrammaa.
Teini-ikäiset mutanttininjakilpikonnat (2003) > Turtles Forever

Greg Carey ääninäytteli Hunnia vuoden 2009 elokuvassa Teenage Mutant Ninja Turtles: Turtles Forever.
Silppurin kadottua avaruuteen Hunni nosti Purppuralohikäärmeet pikkurikollisryhmästä organisoiduksi rikollisjärjestöksi. 1980-luvun Turtles animaation Turtlesit hyökkäsivät hänen kimppuunsa kesken rikoskeikan. Hän sai kuitenkin vangittua nelikon ja kuulusteli heidän motiivejaan. Samalla hän sai haltuunsa heidän tuomaansa mutageenia, jonka Hunni huomasi olevan hyödyllistä tulevaisuudessa. Mentyään hetkeksi pois varsinaiset Turtlesit pelastivat 1980-luvun Turtlesit, jotka saivat mutageeniputkilot takaisin. Sittemmin Hunni jahtasi heitä New Yorkin kadulla ja vapautti mutageenillä luomansa pedon Turtlesien kimppuun. Taistelun päätteeksi Turtlesien kumoon ajetun pakettiauton ohjukset tuhosivat pedon, joka muuttui vihreäksi mönjäksi. Turtlesit pakenivat viemäristöön, jonne myös Hunni seurasi heitä. Hän sai mutageeniputkilot haltuunsa, mutta oli puristanut ne huomaamattaan rikki, jonka myötä mönjä valui hänen käteensä muuttaen Hunnin Slashia muistuttavaksi kilpikonnahirviöksi.
Hän vaelteli pitkin viemäristöä, kunnes sattumalta törmäsi Silppuriin, joka sai hänet menneistä ongelmista huolimatta tulemaan alaisekseen. Myöhemmin Silppuri käski Hunnia sieppaamaan Turtlesit. Hunni matkasi heidän piilopaikkaansa yhdessä Rocksteadyn ja Bebopin sekä uudistettujen robottijalkaninjojen kanssa. Taistelun aikana heidän luolansa tuhoutui ja Hunni sai kaapattua vain Tikun. Silppuri ei aluksi ymmärtänyt Hunnin sotasaalista, mutta vakuuttui Hunnin selittäessä Turtlesien ilmaantuvan paikalle pelastaakseen mestarinsa.
Silppurin rakennettua Technodromen paremmaksi se hyökkäsi New Yorkin keskustaan. Armeijan hyökätessä puolustamaan kaupunkia Silppuri vapautti Hunnin johtamaan hyökkäystä uudella mutanttiarmeijalla. Taistelun päätteeksi hän saa selville Silppurin tuhoavan todellisuuden, kun Turtlesit pyytävät häneltä apua. Hunni lopulta suostuu vastahakoisesti auttamaan Turtleseja lainaamalla heille teknologiaansa.
Teini-ikäiset mutanttininjakilpikonnat (2012)

Hunni esiintyy vuoden 2012 Teini-ikäiset mutanttininjakilpikonnat -sarjan kolmannella kaudella Purppuralohikäärmeiden uutena johtajana. Vuoden 2003 versiostaan poiketen Hunni esiintyy tässä sarjassa laihana silmälasipäisenä kiinalaisamerikkalaisena miehenä.
Hunni muualla > Videopelit

Hunni esiintyy pomovastuksena Teenage Mutant Ninja Turtles 2: Battle Nexusissa.
Hunni on yksi pomovastuksista TMNT-pelin Game Boy Advance versiossa.
Hunni on pelattavana hahmona TMNT: Mutant Meleessä.
Hunni esiintyy pomovastuksena Teenage Mutant Ninja Turtles: Arcade Attack pelissä.
Hunni muualla > Sarjakuva

Hunni teki ensiesiintymisensä sarjakuvan Tales of the TMNT toisen osan numerossa 56 maaliskuussa 2009. Sarjakuvassa hahmo tunnetaan nimellä Hunter Mason, joka televisiosarjan tavoin on Purppuralohikäärmeiden johtaja. Hän oli New Yorkin pahin rikollinen ennen Silppuria, mutta vankilassa olon aikana Silppuri oli ottanut hänen vallan. Silppurin kuoltua Hunni pääsi pois vankilasta ja suuntasi kostamaan menneet tapahtumat Casey Jonesille. Myöhemmin Hunni nähtiin työskentelevän King Cobralle.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2003–2009 | Greg Carey | Teini-ikäiset mutanttininjakilpikonnat (2003) | Turtles Forever | Teenage Mutant Ninja Turtles Teenage Mutant Ninja Turtles 2: Battle Nexus Mutant Nightmare TMNT: Mutant Melee |
| 2008–2009 | David Zen Mansley | Teini-ikäiset mutanttininjakilpikonnat (2003) |  |  |
| 2015–2016 | Eric Bauza | Teini-ikäiset mutanttininjakilpikonnat (2012) |  |  |
Hahmoa näytelleet > Hunnia suomeksi näytelleitä

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 2003–2004 | Arto Nieminen | Teini-ikäiset mutanttininjakilpikonnat (2003) (kausi 1) |  |  |
| 2005–2006 | Joonas Suominen | Teini-ikäiset mutanttininjakilpikonnat (2003) (kauden 2 jaksot 8–9) |  |  |
| 2006 | Veeti Kallio | Teini-ikäiset mutanttininjakilpikonnat (2003) (kauden 2 jaksot 14–20) |  |  |
| 2007–2009 | Pasi Ruohonen | Teini-ikäiset mutanttininjakilpikonnat (2003) (kaudet 3–7) |  |  |
| 2013–? |  ? | Teini-ikäiset mutanttininjakilpikonnat (2012) |  |  |
Hunni sarjakuvassa Tales of the TMNT vuonna 2009.
Kortelampi

Kortelampi voi tarkoittaa seuraavia:
Järviä ja lampia

Kortelampi, lampi Hankasalmen Kortteisissa
Kortelampi, lampi Hankasalmen Ristimäellä
Kortelampi, lampi Heinolan Vahteristossa
Kortelampi, lampi Jyväskylän ja Muuramen rajalla
Kortelampi, lampi Kangasniemen Nousialassa
Kortelampi, lampi Kangasniemen Pyyvinkylässä
Kortelampi, lampi Kangasniemen Salmenkylässä
Kortelampi, lampi Unnukkalassa
Kortelampi, lampi Kannonkoskella lähellä Kannonsahaa
Kortelampi, lampi Kannonkosken Lokakylässä
Kortelampi, lampi Kannonkosken Pitkäjärvellä
Kortelampi, lampi Kartsulassa
Kortelampi, lampi Keuruulla
Kortelampi, lampi Kouvolan Jaalassa
Kortelampi, lampi Luumäellä lähellä Hietamiehen kylää
Kortelampi, lampi Mikkelin Korpijärvellä
Kortelampi, lampi Mikkelin Pajulankylässä
Kortelampi, lampi Mikkelin Ruhalanniemellä
Kortelampi, lampi Mikkelin ja Kangasniemen rajalla
Kortelampi, lampi Mäntyharjun Hietaniemessä
Kortelampi, lampi Mäntyharjun Ketunkylässä
Kortelampi, lampi Mäntyharjun Kinnissä
Kortelampi, lampi Mäntyharjun Kousassa
Kortelampi, lampi Pieksämäen Kortemäellä
Kortelampi, lampi Pieksämäen Sakonkylässä
Kortelampi, lampi Pieksämäen Syväsilmällä
Kortelampi, lampi Suonenjoella
Henkilöitä

Mona Kortelampi (s. 1966), suomalainen freelancenäyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kortelampi”, voi hakea sivunnimihaulla, laajalla sivunnimihaulla tai tekstihaulla.
Ikkunakalvo

Auringon valoa siivilöityy koristeellisen ikkunakalvon läpi.
Ikkunakalvo on ikkunaan asennettava kalvo. Se voi esimerkiksi suojata sisätiloja auringonsäteiltä ja niiden kuumentavalta, haalistavilta ja terveydelle haitallisilta vaikutuksilta, ikkunaa naarmuuntumiselta tai rikkoutumiselta, tai se voi antaa näkösuojaa. Jotkin ikkunakalvot ovat koristeellisia.
Käyttötarkoituksia

Jälkiasennettavia ikkunakalvoja on tarjolla eri valmistajilta lukuisia malleja ja paksuuksia – neutraalin kirkkaina tai eri väreillä ja tummuusasteilla sävytettyinä. Eri kalvotyypit painottavat erilaisia käyttötarpeita ja ominaisuuksia esimerkiksi aurinkoenergian torjunnassa ja valonläpäisyssä.
Käyttötarkoituksia > Lämmönsäätely

Aurinkosuojakalvo rajoittaa merkittävästi auringon lämpösäteilyn pääsyä ikkunoista sisätiloihin. Talvella kalvo puolestaan eristää sisälämpöä ja estää lämpöhukkaa ikkunasta. Näin aurinkosuojakalvot tasoittavat sisätilojen lämpötilanvaihtelua ja parantavat kiinteistön energiatehokkuutta.
Käyttötarkoituksia > UV-säteilyn torjuminen

Paitsi lämmönsäätelyyn aurinkosuojakalvoja käytetään myös tehokkaan UV-suojan takia. Ikkunakalvo voi torjua 99 prosenttia ikkunoista tulevasta UV-säteilystä, joten kalvo suojaa ihmisiä terveyshaitoilta sekä sisutusta, tauluja, tapetteja ja kankaita haalistumiselta ja vaurioitumiselta. Tästä syystä aurinkosuojakalvoja asennetaan usein esimerkiksi museoihin, liike- ja toimistorakennuksiin, sairaaloihin ja hoitolaitoksiin sekä kouluihin ja päiväkoteihin.
Käyttötarkoituksia > Ikkunaturvallisuus

Ikkunakalvo parantaa henkilöturvallisuutta. Jos ikkuna menee rikki, kalvo pitää lasinsirpaleet paikoillaan. Vielä tehokkaampaa turvallisuutta tarjoavat varsinaiset turvakalvot.
Käyttötarkoituksia > Muita ominaisuuksia

Ikkunakalvo estää valon heijastuksia ja häikäisyä. Tummennetut ikkunakalvot tarjoavat myös näkösuojaa ulkoapäin katsottuna. Ikkunakalvoja asennetaan myös esteettisillä perusteilla. Eri sävyiset kalvot vaikuttavat kiinteistöjen ja ajoneuvojen ulkonäköön ja koristeellisuuteen.
Hung in a Bad Place

| ”Hung in a Bad Place” Oasis |
| --- | --- | --- |

Singlen tiedot
 Albumilta: Heathen Chemistry
 Äänitetty : lokakuu 2001 – maaliskuu 2002
 Julkaistu: 1. heinäkuuta 2002
 Formaatti: vinyylilevy
 Tekijä(t): Gem Archer
 Tuottaja(t): Oasis
 Tyylilaji: alternative rock, brittipop
 Kesto: 03.28
 Levy-yhtiö: Big Brother Recordings Epic Records
Oasiksen muut singlet
| ”Stop Crying Your Heart Out” 2002 | ”Hung in a Bad Place” 2002 | ”Little by Little / She Is Love” 2002 |
Hung in a Bad Place on brittiläisen rockyhtye Oasiksen kappale, joka on kolmas raita yhtyeen viidennellä studioalbumilla Heathen Chemistry (2002). ”Hung in a Bad Place” on Oasiksen ensimmäinen kappale, jonka kirjoitti yhtyeen uusi kitaristi Colin ”Gem” Archer.
Kappale julkaistiin promosinglenä kesällä 2002. Kappaletta ei kuitenkaan julkaistu virallisesti singlenä, eikä se saanut listasijoituksia.
Live-esitykset

”Hung in a Bad Place” esitettiin livenä ensimmäisen kerran lokakuussa 2001. Kappaletta soitettiin ainoastaan Heathen Chemistry Tour -kiertueen aikana, eikä sillä ollut tilaa Oasiksen myöhemmillä soittolistoilla.
Kappaleet > Promosingle

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hung in a Bad Place | 3.28 |  |  |  |  |  |  |  |
|  |  | 3.28 |  |  |  |  |  |  |  |
Kokoonpano ja henkilöstö

| --- | --- |
 Yhtye Liam Gallagher – laulu, tamburiini  Noel Gallagher – soolokitara  Gem Archer – rytmikitara  Andy Bell – basso  Alan White – rummut, lyömäsoittimet :  Tuotanto Tuottaja: Oasis  Miksaus: Mark ”Spike” Stent  Avustaja: David Treaheam 
Lähteet:
Kuvakaappaus kappaleen videosta
Kortelammi (Tammela)

| Kortelammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°55′48″N, 23°55′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Verikkäälle 
Järvinumero:  35.934.1.025
Mittaustietoja
Pinnankorkeus:  139,7 m 
Rantaviiva:  1,185 km 
Pinta-ala:  0,02688 km² 
 fiKortelammi 
Kortelammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.
Maantiede

Järven pinta-ala on 2,7 hehtaaria ja sen pituus on 300 metriä ja leveys 80 metriä. Siihen laskee kaksi suo-ojaa. Järven luusua sijaitsee järven kaakkoisrannalla, josta saa alkunsa 1,2 kilometriä pitkä laskuoja Verikkäälle.
Järven rantaviiva on 1,2 kilometriä pitkä ja sen ranta on pääosin suomaastoa. Rannoille ei ole rakennettu asuntoja ja lähin metsäautotie kulkee 300 metrin päässä, josta pääsee Patakankaan kautta Susikkaalle.
Historia

Vuoden 1884 Senaatin kartastossa nykyinen niemimäinen mutka oli saari. Myös pohjoispään kärven mutka puuttuu Senaatin kartasta. Tämä saattaa olla merkki lammen pinnanlaskusta, mutta kartantekijälle on voinut myös sattua vetinen kesä, joten asia ei ole varma. Järven eteläpuolella sijaitsi pieni lampare, jota ei enää nykyään esiinny.
Hyvikkälänjärvi

| Hyvikkälänjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°08′32″N, 24°35′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  oja Kirriseen 
Järvinumero:  35.772.1.010
Mittaustietoja
Pinnankorkeus:  84,3 m  
Rantaviiva:  1,733 km  
Pinta-ala:  15,62 ha  
Saaria:  ei saaria 
 fiHyvikkälänjärvi 
Hyvikkälänjärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 15,6 hehtaaria ja se on 650 metriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Hauhonselän alueeseen (35.772) se kuuluu. Järven vedenpinnan korkeus on 84,3 metriä mpy.
Kunnarlampi

| Kunnarlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°09′18″N, 24°55′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.526.1.014
Mittaustietoja
Pinnankorkeus:  136,5 m 
Rantaviiva:  0,8 km 
Pinta-ala:  0,03 km² 
Tilavuus:  0.000070 km³ 
Keskisyvyys:  2,4 m 
Suurin syvyys:  4,3 m 
 fiKunnarlampi 
Kunnarlampi on Koskenpäällä Jämsän pohjoisosassa sijaitseva noin kolmen hehtaarin laajuinen järvi. Etäisyys Jämsän keskustasta on 34 kilometriä pohjoisluoteeseen.
Maantiede

Kunnarlampi sijaitsee Kunnarsuon eteläosassa. Järvi on saareton ja sen tilavuus on noin 69 000 kuutiometriä. Sen koillispuolella sijaitsee Havunkylä, jonka luoteispuolella on Havunjärvi, jonka halki kulkee Jämsän ja Keuruun kuntaraja. Kunnarlammen länsipuolella on Vähä-Havu, luoteispuolella Saarislampi ja pohjoisessa Lehtislampi.
Kunnarlampi kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Vataanjoen alueen suurin järvi on Koijärvi, jonka pinta on noin 37 metriä Kunnarlampea alempana. Koijärvi sijaitsee nelisen kilometriä Kunnarlammelta kaakkoon.
Kunnarlampi on vedenjakajalla, sillä Havunjärvi kuuluu Kokemäenjoen vesistöön.
Kyllä, herra ministeri

Kyllä, herra ministeri (Yes Minister) ja sitä seurannut  Kyllä, herra pääministeri (Yes, Prime Minister) ovat brittiläisiä BBC:lle vuosina 1980–1988 tehtyjä satiirisen tilannekomedian keinoja käyttäviä televisiosarjoja. Sarjojen yhteensä 38 jaksosta vastasivat käsikirjoittajat Antony Jay ja Jonathan Lynn. Suomessa sarjoja on esittänyt Yle TV1. Satiirin pääkohteena sarjassa on ministeriöiden pysyvien virkamiesten valta suhteessa heidän vaihtuviin poliitikkoesimiehiinsä.
Kyllä, herra ministerin kahdesta ensimmäisestä kaudesta on tehty myös radioversio.
Vuonna 2000 British Film Instituten kyselyssä ammattilaiset valitsivat sarjan kaikkien aikojen yhdeksänneksi parhaaksi brittiläiseksi tv-ohjelmaksi.
Henkilöhahmoja

James "Jim" Hacker (Paul Eddington) – hallintoministeri (Minister for the Department of Administrative Affairs), jälkimmäisessä sarjassa Britannian pääministeri. London School of Economics’n kasvatti.
Sir Humphrey "Humpy" Appleby (Nigel Hawthorne) – valtiosihteeri, ministeriön johtava virkamies (Permanent Secretary for the Department of Administrative Affairs), jälkimmäisessä sarjassa hallituksen kabinettisihteeri (Cabinet Secretary). Baillie Collegen (oik. Balliol College, Oxford) kasvatti, opiskellut klassisia kieliä.
Bernard Woolley (Derek Fowlds) – ministerin (ja myöhemmin pääministerin) yksityissihteeri, osa virkamieskuntaa (Principal Private Secretary). Oxfordin yliopiston kasvatti ja oikeakielisyysintoilija.
Aiheesta muualla

Esittely BBC:n sivuilla
Sarjojen fanisivusto
Sarja IMDb:ssä
Henrik Zetterberg

| Henrik Zetterberg |
| --- | --- |

Henkilötiedot
Syntynyt: 9. lokakuuta 1980 (ikä 44) Sundsvall, Ruotsi
Kansalaisuus:   Ruotsi
Jääkiekkoilija
Lempinimi:  Zäta
Pelipaikka:  keskushyökkääjä, vasen laitahyökkääjä
Maila:  vasen
Pituus:  182 cm
Paino:  89 kg
Pelinumero:  40
Pelaajaura
Pääsarjaura:  2000–2018
Seurat:  Timrå IK (Allsv./SEL) Detroit Red Wings (NHL) EV Zug (NLA)
NHL-varaus:  210. varaus, 1999 Detroit Red Wings
| Stanley Cup  |
| --- | --- | --- |
|  | Detroit Red Wings | 2008  |
Henrik Zetterberg (s. 9. lokakuuta 1980 Sundsvall, Ruotsi) on ruotsalainen uransa lopettanut jääkiekkoilija, jonka viimeisin seura oli Detroit Red Wings.
Pelaajaura

Red Wings varasi vasen laitahyökkääjä Zetterbergin NHL:ään vuoden 1999 varaustilaisuudessa. Hänen varausnumeronsa oli 210. Ennen siirtymistään Detroitiin Zetterberg pelasi vielä vuodet 2000–2002 kotimaassaan Timrå IK:n joukkueessa. Molemmilla kausillaan hän oli joukkueen paras pistemies. Hän siirtyi kaudeksi 2002–2003 Detroitiin ja on pelannut sen jälkeen todella hyvin Detroitin joukkueessa. Kaudella 2002–2003 Zetterberg saalisti 44 tehopistettä ja seuraavalla kaudella vain yhden vähemmän. NHL:n työsulkukaudella 2004–2005 Zetterberg palasi takaisin Timråhon, ja oli taas joukkueensa paras pistemies.
Kaudella 2007–2008 Zetterberg teki pisteitä kauden 17 ensimmäisessä ottelussa, mikä on Red Wingsin ennätys. Hän muodosti Pavel Datsjukin kanssa yhden NHL:n vaarallisimmista hyökkäyskaksikoista. Kauden päätteeksi hän voitti ensimmäisen Stanley Cupinsa ja palkittiin Conn Smythe Trophylla pudotuspelien parhaana pelaajana.
Alkuvuodesta 2009 Zetterberg solmi Detroitin kanssa 12 vuoden sopimuksen, jonka arvo on yhteensä 73 miljoonaa dollaria.
Zetterberg on kuulunut Ruotsin maajoukkueen runkopelaajiin vuodesta 2001 lähtien. Hän on ollut mukana kuusi kertaa MM-kilpailuissa, kolme kertaa olympialaisissa ja kerran World Cupissa. Suurimpana saavutuksena Zetterbergillä on olympiakulta 2006 Torinosta. Zetterbergistä tuli vuonna 2013 Detroit Red Wingsin uusi kapteeni maanmiehensä Nicklas Lidströmin lopetettua uransa.
14.9.2018 Detroit Red Wingsin GM Ken Holland vahvisti, ettei hyökkääjä pysty jatkamaan pelaamista pahan selkävamman vuoksi. Zetterberg ei ole pystynyt harjoittelemaan koko kesänä.
"− Hän haluaisi pelata, mutta ei pysty siihen, Holland totesi lyhyesti.
− Tämä on kova paikka. Olen ollut täällä 15 vuotta. Vaikka tiesin, että urani on loppusuoralla, toivoin, että olisin voinut pelata vielä jonkin aikaa, Zetterberg kertoi Detroit Free Press -lehden Helene Jamesille."